als_Latn dik_Latn sag_Latn
Gënjeshtarët janë të kategorive dhe shtresave të ndryshme. Gënjejnë politikanët, gënjejnë sportistët, gënjejnë madje edhe shkencëtarët, që mendohet se kanë një jetë të dedikuar zbulimit të së vërtetës në të gjitha format e saj.
Disa herë gënjejmë për të fryrë imazhin, për të mbuluar sjelljen e tyre të keqe, janë të pafundme arsyet se përse gënjejmë.
Por gënjeshtra është diçka me të cilën, dikush më pak e dikush më shumë jemi adaptuar të gjithë. Në gënjejmë lehtësisht, gënjeshtra të lehta e pak më të rënda. Gënjejmë të huajt, bashkëpunëtorët tanë, miqtë dhe madje njerëzit që duam më shumë. Kapaciteti ynë për mos të qenë të ndershëm është thelbësore te ne po aq sa dhe nevoja për ti besuar të tjerëve, gjë që na bën ne të paaftë për të kuptuar gënjeshtrën. Gënjeshtrën e kemi aq shumë të endur në qenien tonë sa mund të themi që ajo është njerëzore.
Ja disa nga arsyet pse gënjejmë.
Falsifikuesi i Artit
Mark Landis i cili tha se ishte një dështim si artist komercial, shpenzoi tre dekada, duke imituar punë të artistëve të famshëm, si kjo e William Matthew Prior. Duke u shfaqur si filantropistë apo Prift Jezuit, ai i dhuronte ato në muzetë e artit, dhe i pëlqente kur e trajtonin me respekt. ‘Nuk e kisha provuar kurrë këtë gjë më parë, dhe doja të vazhdonte. Nuk kam asnjë brejtje ndërgjegjeje për këtë. Kur u ekspozova shumë dhe mu desh të ndaloja më erdhi shumë keq ka thënë ai.
Gënjeshtar për të argëtuar
Apollo Robinson dhe Ava Duo, të cilët janë të martuar dhe njëkohësisht dhe partner në biznes, përdorin duart për të edukuar dhe argëtuar. Robbins është i njohur për zbrazjen e xhepave të disa agjentëve sekret. Ndërsa ajo është një magjistare që ka studiuar psikologji. ‘Ne e shohim mashtrimin si një qëllim për të shkatërruar perceptimin e dikujt për realitetin’, thonë ata, ‘Është një mjet i jashtëzakonshëm që mund të përdoret për të mirë apo për të keq, për të informuar apo keq informuar’.
Peshkaqeni i letrave
Gënjen për çështje strategjike. Daniel Negreanu ka fituar më shumë para në poker se kushdo tjetër në historinë e njerëzimit. Ylli kanadez, i cili u shpërngul në Las Vegas para 20 vjetësh, ka udhëtuar nëpër botë si ambasador i kësaj loje dhe ka dalë nëpër pafund shou televiziv. ‘Nëse do të fitosh në poker, mashtrim është pa diskutim i nevojshëm. Telashet vijnë’, thotë ai, ‘ kur lojtarët kalojnë aq shumë kohë duke mashtruar kundërshtarët e tyre sa ata bëhen pjesë e jetës së tyre personale’.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn